 Operator de date cu caracter personal, înregistrat la A.N.S.P.D.C.P. sub nr. **8341**

InspecȚia Muncii

Inspectoratul teritorial de muncă SUCEAVA

CCRP /28.02.2022

**COMUNICAT DE PRESĂ**

**Campania Naţională privind identificarea cazurilor de muncă nedeclarata la angajatorii care își desfășoară activitatea în domeniul depozite – cod CAEN 5210**

În luna ianuarie 2022, Inspectoratul Teritorial de Muncă Suceava a desfăşurat Campania la nivel naţional pentru identificarea cazurilor de muncă nedeclarată la angajatorii care își desfășoară activitatea în domeniul depozite – cod CAEN 5210

Obiectivele Campaniei

\* Identificarea și combaterea muncii nedeclarate și luarea măsurilor care se impun pentru determinarea respectării de către angajatorii care desfăşoară activități în domeniul mai sus menționat, a prevederilor legale în domeniul relațiilor de muncă.

\* Identificarea angajatorilor care utilizează nelegal munca copiilor şi a tinerilor.

\* Determinarea angajatorilor de a încheia contracte individuale de muncă pentru persoanele depistate fără forme legale de angajare, de a le înregistra în REVISAL şi de a le transmite la inspectoratul teritorial de muncă în a cărui raza teritorială angajatorul își are sediul social.

\* Creşterea gradului de conştientizare a angajatorilor şi a angajaţilor în ceea ce priveşte necesitatea respectării prevederilor legale în domeniul relaţiilor de muncă.

\* Diminuarea consecinţelor sociale şi economice negative care derivă din nerespectarea de către angajatorii care desfăşoară activitate în domeniul mai sus menționat, a prevederilor legale în domeniul relaţiilor de muncă.

\* Eliminarea neconformităților constatate prin dispunerea de măsuri obligatorii de intrare în legalitate și aplicarea de sancțiuni contravenționale corespunzătoare.

Grupul ţintă

\* Angajatori și lucrători care își desfășoară activitatea în domeniul de activitate: depozite cod CAEN 5210.

Activitatea în domeniile Relaţiilor de Muncă/Muncă nedeclarată:

\* La acţiune au participat 14 inspectori de muncă care au efectuat un număr de 35 controale.

În urma verificărilor efectuate, pentru deficiențele constatate, a fost aplicat un avertisment scris si au fost dispuse 84 de măsuri.

Deficienţe constatate în domeniul relaţiilor de muncă:

\* lipsa copiilor după contractele individuale de muncă la obiectivul de lucru;

\* neevidențierea timpului de muncă prestat de salariați;

\* dosare de personal incomplete;

\* lipsa programare concediu de odihnă pentru anul 2022;

\* lipsă dovada achitare drepturi salariale.

Cu deosebită consideraţie,

Romeo BUTNARIU

Inspector Şef

Inspectoratul Teritorial de Muncă Suceava

Narcisa CIOLTAN

Consilier,

Compartiment Comunicare şi Relaţii cu Publicul